13. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 893 της 21/24 Αυγ. 1981 (ΦΕΚ Α΄ 225) Περί του κοινωνικοοικονομικού προσανατολισμού του γεωργικού πληθυσμού. Έχοντες υπ’όψει: 1.Τας διατάξεις του άρθρ. 2 του Νόμ. 945/1979 «περί κυρώσεως της Συνθήκης Προσχωρήσεως της Ελλάδος εις την Ευρωπαϊκήν Οικονομικήν Κοινότητα και την Ευρωπαϊκήν Κοινότητα Ατομικής Ενεργείας, ως και της Συμφωνίας «περί προσχωρήσεως της Ελλάδος εις την Ευρωπαϊκήν Κοινότητα Άνθρακος και Χάλυβος». 2.Τας διατάξεις του άρθρ. 3 του Νόμ. 1104/1980 «περί εκπροσωπήσεως της Ελλάδος στις Ευρωπαϊκές κοινότητες, ιδρύσεως Διπλωματικών και Προξενικών Αρχών και ρυθμίσεως άλλων συναφών οργανωτικών θεμάτων». 3.Την υπ’ αριθ. 1089/12.8.1981 γνωμοδότησιν του Συμβουλίου της Επικρατείας προτάσει των Υπουργών Συντονισμού, Προεδρίας Κυβερνήσεως, Οικονομικών και Γεωργίας, αποφασίζομεν: Σκοπός Άρθρ.1.-Δια του παρόντος σκοπείται η καθιέρωσις συστήματος παροχής υπηρεσιών προς τους γεωργούς δια την βελτίωσιν της κοινωνικοοικονομικής των ενημερώσεως, προκειμένου ούτοι να δύνανται να λαμβάνουν αποφάσεις δια το επαγγελματικόν μέλλον των ιδίων και των τέκνων των. Εις συμμόρφωσιν προς τας διατάξεις του τίτλου Ι της οδηγίας υπ’ αριθ. 72/161 του Συμβουλίου των Ευρωπαϊκών Κοινοτήτων της 17.4.1972 (Ε Ε Ειδ. έκδ. 03 Τ.007 σελ. 187). Παροχή Περιεχόμενον Κοινωνικοοικονομικής Ενημερώσεως Άρθρ.2.-Η πραγματοποίησις του εν άρθρ. 1 σκοπού ανατίθεται εις την Υπηρεσίαν Προγραμματισμού και Γεωργικών Εφαρμογών του Υπουργείου Γεωργίας εις την αρμοδιότητα της οποίας προστίθεται η κατάρτισις προγραμμάτων κοινωνικοοικονομικού προσανατολισμού και η έκδοσις σχετικών οδηγιών, εγκρινομένων δι’ αποφάσεων του Υπουργού Γεωργίας εν τω πλαισίω των οποίων αι Δ/νσεις Γεωργίας δια των παρ’ αυταίς Κοινωνικοοικονομικών Συμβούλων (Κ.Ο.Σ.) θα παρέχουν κοινωνικοοικονομικήν ενημέρωσιν, αναγομένην εις τα κάτωθι θέματα: α)Την παροχήν γενικώς εις τον γεωργικόν πληθυσμόν πληροφοριών ως προς τας δυνατότητας αι οποίαι προσφέρονται εις αυτόν δια την βελτίωσιν της κοινωνικοοικονομικής του καταστάσεως. β)Την μελέτην και την εξέτασιν ατομικών περιπτώσεων γεωργών με σκοπό την προσαρμογήν των εις τας νέας συνθήκας. γ)Την διασύνδεσιν των γεωργών, οι οποίοι ενδιαφέρονται να δίδουν νέαν κατεύθυνσιν εις το σύστημα παραγωγής της εκμεταλλεύσεώς των, με σκοπόν τον εκσυγχρονισμόν αυτών, με άλλας αρμοδίας Υπηρεσίας. δ)Την ενημέρωσιν και παροχήν συμβουλών προς τους ενδιαφερομένους σχετικώς με: αα)Την δυνατότητα συνεχίσεως της γεωργικής των δραστηριότητος ή ββ)Την επιλογήν εξωγεωργικής δραστηριότητος ή γγ)Την οριστικήν διακοπήν οιασδήποτε επαγγελματικής δραστηριότητος. ε)Την παροχήν πληροφοριών εις τους ενδιαφερομένους γεωργούς ως προς τας δυνατότητας αι οποίαι προσφέρονται δια την περαιτέρω επιμόρφωσίν των εις γεωργικά θέματα ως και τας προοπτικάς αι οποίαι προσφέρονται δια τα τέκνα των, τόσον εντός του γεωργικού επαγγέλματος όσον και εις δραστηριότητας εκτός της γεωργίας. στ)Την παραπομπήν των ενδιαφερομένων προς τας αρμοδίας ειδικάς υπηρεσίας αναλόγως προς τας αποφάσεις τας οποίας προτίθενται ούτοι να λάβουν ή έχουν ήδη λάβη. Πρόγραμμα Κοινωνικοοικονομικού Προσανατολισμού Άρθρ.3.-Η εις το άρθρ. 2 αναφερομένη Υπηρεσία καταρτίζει κατά περιοχήν της Χώρας πρόγραμμα κοινωνικοοικονομικού προσανατολισμού, εγκρινόμενου κατά τα εν παρ. 1 του ως άνω άρθρου οριζόμενα, κατόπιν μελέτης στοιχείων συλλεγομένων και υποβαλλομένων υπό των Κ.Ο.Σ. τα οποία αναφέρονται εις: α)Το εισόδημα και τας συνθήκας εργασίας των γεωργών. β)Το μέγεθος των εκμεταλλεύσεων και την ηλικίαν των γεωργών. γ)Την σύνθεσιν της οικογενείας του γεωργού. δ)Το πρόβλημα της διαδοχής του γεωργού εις την εκμετάλλευσιν. ε)Το επίπεδον της γενικής και επαγγελματικής εκπαιδεύσεως του γεωργού. στ)Την δυνατότητα παραλλήλου απασχολήσεως του γεωργού εις άλλας δραστηριότητας ή την δυνατότητα δημιουργίας θέσεων δι’ εξωγεωργικήν απασχόλησιν. ζ)Την επαγγελματικήν αποκατάστασιν των νέων ατόμων εις την γεωργίαν. η)Την δυνατότητα αυξήσεως του μεγέθους της γεωργικής εκμεταλλεύσεως δια την επίτευξιν του εκσυγχρονισμού των γεωργικών  εκμεταλλεύσεων. Κοινωνικοοικονομικοί Σύμβουλοι Άρθρ.4.-1.Δια την εφαρμογήν του εις το άρθρ. 3 αναφερομένου προγράμματος ειδικεύονται εις κοινωνικοοικονομικά θέματα γεωπόνοι, συμφώνως προς τα εις τα άρθρ. 5 και 6 αναφερόμενα, καλούμενοι Κοινωνικοοικονομικοί Σύμβουλοι. Η εν λόγω ειδίκευσις των Κοινωνικοοικονομικών Συμβούλων γίνεται σταδιακώς και μέχρι συμπληρώσεως του αριθμού των 350. 2.Το έργον του Κοινωνικοοικονομικού Συμβούλου αποτελεί συμπλήρωσιν και επέκτασιν του έργου  του   γεωπόνου   εφαρμογών   και  αναπτύξεως   και (Μετά τη σελ. 182,432) Σελ. 182,433 Τεύχος 767-Σελ. 55 Συνθήκη ΕΟΚ και Γεωργική Πολιτική 16.Α.ο.13 επιτελείται με την εφαρμογήν του προγράμματος κοινωνικοοικονομικού προσανατολισμού. 3.Οι Κοινωνικοοικονομικοί Σύμβουλοι επιλέγονται εκ του υφισταμένου προσωπικού Γεωργικών Εφαρμογών κατόπιν αιτήσεώς των προς την εις το άρθρ. 2 αναφερομένην Υπηρεσίαν, εφ’ όσον κέκτηνται τα κάτωθι προσόντα: α)Πτυχίον Ανωτάτης Γεωπονικής Σχολής. β)Τριετή τουλάχιστον συνολικόν χρόνον επιτυχούς υπηρεσίας εις εφαρμογήν τοπικών προγραμμάτων γεωργικής ενημερώσεως και αναπτύξεως. γ)Ηυξημένην ικανότητα συνεργασίας με γεωργούς, οργανώσεις παραγωγών και υπηρεσιακάς μονάδας. 4.Η ως άνω Υπηρεσία επιλέγει τους πληρούντας τας ανωτέρω προϋποθέσεις και καταρτίζει σχετικόν πίνακα, ετησίας ισχύος, κυρούμενον δι’ αποφάσεως του Υπουργού Γεωργίας, εκ του οποίου πίνακος δι’ ομοίας αποφάσεως, επιλέγονται οι κατ’ έτος εκπαιδευόμενοι. 5.Δι’ αποφάσεων του Υπουργού Γεωργίας καθορίζεται ο χρόνος και ο τρόπος υποβολής των αιτήσεων υπό των ενδιαφερομένων, η διαδικασία της τελικής επιλογής των κατ’ έτος εκπαιδευομένων και πάσα σχετική λεπτομέρεια εφαρμογής του παρόντος άρθρου. Μετεκπαίδευσις Κοινωνικοοικονομικών Συμβούλων ΄Αρθρ.5.-1.Δια την απόκτησιν της ειδικότητος του Κοινωνικοοικονομικού Συμβούλου, το προσωπικόν το οποίον επιλέγεται συμφώνως προς τας παρ. 4 και 5 του άρθρ. 4 παρακολουθεί κύκλον σπουδών, διαρκείας τουλάχιστον ενός ακαδημαϊκού έτους σχετικώς με κοινωνικοοικονομικά θέματα και τα προβλήματα της γεωργίας. 2.Δια κοινών αποφάσεων των Υπουργών Προεδρίας της Κυβερνήσεως και Γεωργίας, συμφώνως προς τας διατάξεις της περιπτ. β΄ του άρθρ. 5 και των παρ. 2 και 3 του άρθρ. 15 του Νόμ. 232/1975 «περί επιμορφώσεως δημοσίων υπαλλήλων» ρυθμίζονται τα των προγραμμάτων των εν λόγω κύκλων σπουδών, οργανούνται δε ταύτα και εκτελούνται υπό της Δ/νσεως Οργανώσεως και Εκπαιδεύσεως εν συνεργασία μετά της Υπηρεσίας Προγραμματισμού και Γεωργικών Εφαρμογών και των εδρών της Αγροτικής Κοινωνιολογίας και Γεωργικής Οικονομίας των Ανωτάτων Γεωπονικών Σχολών Αθηνών και Θεσσαλονίκης. 3.Ο κύκλος σπουδών περιλαμβάνει την ανάπτυξιν θεωρητικών μαθημάτων διαρκείας τουλάχιστον 200 ωρών και πρακτικήν εργασίαν κοινωνικοοικονομικής ερεύνης εις συγκεκριμένην περιοχήν δια την συγκέντρωσιν και επεξεργασίαν στοιχείων και την σύνταξιν και υποβολήν εκ μέρους του μετεκπαιδευομένου μελέτης, εκ της αξιολογήσεως της οποίας θα κρίνεται η καταλληλότης αυτού δια την θέσιν του Κοινωνικοοικονομικού Συμβούλου. Σελ. 182,434 Τεύχος 767-Σελ. 56 4.Τα εις τον ως άνω κύκλον σπουδών αναφερόμενα θεωρητικά και πρακτικά θέματα πρέπει να περιλαμβάνουν οπωσδήποτε και τα ακόλουθα: α)Οικονομικά και κοινωνικά προβλήματα συγκεκριμένων γεωργικών περιοχών. β)Μαθήματα γεωργικής κοινωνιολογίας εν συνδυασμώ με κοινωνιολογικήν έρευναν εις αγροτικάς περιοχάς. γ)Ευρωπαϊκόν Κοινοτικόν Δίκαιον του τομέως προσανατολισμού της Γεωργίας. δ)Προβλήματα τα οποία εμφανίζονται εις τας περιοχάς τας οποίας πρόκειται να εργασθούν οι Κ.Ο.Σ. ε)Τας δυνατότητας αι οποίαι παρέχονται εις τα ενδιαφερόμενα πρόσωπα συμφώνως προς τας σχετικάς νομικάς διατάξεις και τας κοινωνικάς συνθήκας. στ)Το σύστημα της Κοινωνικής Ασφαλίσεως των γεωργών. ζ)Γεωργική και οικονομική ανάπτυξις. η)Προβλήματα των μικρών γεωργικών εκμεταλλεύσεων και τα περί της αποκαταστάσεως των νέων γεωργών. θ)Μαθήματα ψυχολογίας και μέθοδοι ομαδικής και ατομικής επικοινωνίας δια την αντιμετώπισιν των κοινωνικοδιαρθρωτικών προβλημάτων των γεωργικών περιοχών. ι)Ο επαγγελματικός προσανατολισμός. Περιφερειακαί υπηρεσίαι εφαρμογής του  κοινωνικοοικονομικού προσανατολισμού. Άρθρ.6.-1.Αρμόδιαι περιφερειακαί υπηρεσίαι δια την εφαρμογήν του εις το άρθρ. 3 αναφερομένου προγράμματος είναι αι Διευθύνσεις Γεωργίας εις το προσωπικόν των οποίων εντάσσονται οι Κ.Ο.Σ. 2.Εις την έδραν εκάστης Δ/νσεως Γεωργίας και εκάστου τω Γραφείων Γεωργικής Αναπτύξεως τα οποία λειτουργούν με δύο τουλάχιστον τομεάρχας γεωπόνους προβλέπεται μία θέσις Κ.Ο.Σ. 3.Επίσης εις την έδραν εκάστης περιφερειακής υπηρεσίας Γεωργίας προβλέπεται μία θέσις επόπτου Κ.Ο.Σ. αρμοδίου δια τον συντονισμόν και την παρακολούθησιν των προγραμμάτων κοινωνικοοικονομικού προσανατολισμού των Νομών της δικαιοδοσίας τους 16.Α.ο.13 Συνθήκη ΕΟΚ και Γεωργική Πολιτική